Muuttajan muistilista

* **Avain**
Muuttaessasi pois, luovuta entisen asuntosi avaimet takaisin isännöitsijälle tai omistajalle. Pidä huoli, että kaikki avaimet ovat tallessa, sillä lukkojen uudelleensarjoitus voi tulla kalliiksi.
* **Internet**

Nettiyhteyden siirtäminen uuteen osoitteeseen kannattaa tehdä jo hyvissä ajoin, sillä liittymien toimitusajat ovat usein pitkiä.

* **KELA**
Mikäli olet oikeutettu KELAn yleiseen asumistukeen tai opiskelijan asumislisään, hanki hakemukseen tarvittavat asiakirjat hyvissä ajoin.
Voit lähettää hakemuksen KELAlle, vaikkei sinulla vielä olisikaan kaikkia tarvittavia asiakirjoja, ja toimittaa ne jälkeenpäin. Näin ollen et joudu kuukausikaupalla odottamaan KELAn päätöstä.
* **Lapset**
Jos sinulla on lapsia, ota selvää tulevan asuinalueesi päiväkodeista ja kouluista. Ilmoita heidät uuteen päiväkotiin ja/tai kouluun.
* **Muuttoapu**
Selviätkö muutosta omin ja lähipiirisi voimin? Jos et, ota **hyvissä ajoin** yhteyttä muuttofirmaan. Jos olet muuttanut aikaisemmin, käytä edellistä muuttoa mittatikkuna ja arvioi tulevaan muuttoon tarvittava aika ja työmäärä.
* **Muuttoilmoitus ja osoitteenmuutokset**
Muuttoilmoitus on lain mukaan tehtävä viimeistään viikon kuluessa muutosta. Voit kuitenkin tehdä sen aikaisintaan kuukautta ennen muuttopäivää.

Muuttoilmoituksen tehtyäsi väestötietojärjestelmä välittää osoitetietosi automaattisesti viranomaisille: mm. Kelaan, verohallintoon, ajoneuvo- hallintoon, seurakunnilla sekä puolustusvoimille. Tämän lisäksi monet pankit, vakuutusyhtiöt, eläkelaitokset, järjestöt, yritykset ja lehtitalot saavat uudet osoitetietosi suoraan väestötietojärjestelmästä.

Postista saatavia osoitteenmuutoskortteja voit lähettää kotimaassa **maksutta.** Muuttoilmoituksen voit tehdä kätevästi netissä osoitteessa [www.posti.fi/muuttoilmoitus](http://www.posti.fi/muuttoilmoitus)
* **Muuttolaatikot**
Unohda banaanilaatikot! Muuttolaatikot ovat kestäviä, muuttoja varten suunniteltuja pakkauslaatikoita; niiden ansiosta muuttoauton lastaaminen käy nopeasti ja vaivattomasti, ja sen tilat saadaan hyödynnettyä huomattavasti tehokkaammin. Myös tavarasi ovat paremmassa turvassa tukevan muuttolaatikon sisällä.
* **Muuttosiivous**
Palauta asunto sellaisena kuin sen sait. Muista myös tyhjentää kylmäkellari ja varastotilat. Jos aika ei anna myöden, kauttamme saat myös siivouspalvelut. Siivoamatta jätetystä asunnosta koituvat kulut ovat usein kovat.
* **Muuttotarkistus**
Tarkasta uusi asuntosi huolella ja ilmoita mahdollisista ongelmakohdista vuokranantajalle tai isännöitsijälle mahdollisimman pian. Muista tarkistaa myös kellari- ja varastotilat.
* **Palovaroitin**
Palovaroitin on halpa hengenpelastaja ja se on määrätty lailla pakolliseksi kaikkiin asuntoihin. Palovaroittimen tulee olla aina toimintakunnossa, ja se pitää sijoittaa kattoon, ei esimerkiksi seinään. Muista testata palovaroitin, kun se on asennettu paikoilleen!
* **Sähkösopimus**
Lopeta vanha sähkösopimus, tee uusi.
* **Vakuutus**
Ilmoita uusi osoitteesi vakuutusyhtiöön ja tarkasta samalla onko kotivakuutuksesi riittävä uuteen asuntoosi.
Muista myös selvittää vakuutuksesi voimassaolo muuton aikana.
Muista myös varmistaa että muuttofirmalla on voimassa oleva tavaraliikennelupa!